
Narva Linnavalitsuse komisjonide 
koosseisude muutmine 
1. ASJAOLUD JA MENETLUSE KÄIK 
Narva Linnavalitsuse 29.12.2005.a korraldusega nr 1400-k „Riigihanke konkursikomisjoni koosseisu kinnitamine“ kinnitati Narva Linnavalitsuse alalise riigihangete konkursikomisjoni koosseis.
Narva Linnavalitsuse 05.04.2006.a korraldusega nr 395-k „Ajutise komisjoni moodustamine Narva linnas spordi- ja lastemänguväljakute paigaldamise küsimustes“ kinnitati Narva linnas spordi- ja lastemänguväljakute paigaldamise küsimuste lahendamiseks moodustatud Narva Linnavalitsuse ajutise komisjoni koosseis.

Narva Linnavalitsuse 05.11.2008.a korraldusega nr 1394-k „Narva linna kriisikomisjoni koosseisu kinnitamine“ kinnitati Narva Linnavalitsuse alalise kriisikomisjoni koosseis.

Narva Linnavalitsuse 05.11.2008.a korraldusega nr 1396-k „Narva linna kriisireguleerimismeeskonna koosseisu kinnitamine“ kinnitati Narva Linnavalitsuse alalise kriisireguleerimismeeskonna koosseis.

Narva Linnavolikogu 12.02.2009.a otsusega nr 18 vabastati Sofja Homjakova Narva Linnavalitsuse liikme kohustustest ja abilinnapea ametikohalt alates 13.02.2009.a. Narva Linnavolikogu 12.02.2009.a otsusega nr 19 kinnitati Andrei Filippov Narva Linnavalitsuse liikmeks ja nimetati abilinnapea ametikohale alates 16.02.2009.a. 

Tulenevalt asjaolust, et ülaltoodud Narva Linnavalitsuse komisjonide liikme Sofja Homjakova teenistussuhe on lõppenud ning alates 16.02.2008.a. täidab Narva Linnavalitsuse liikme kohustusi abilinnapea Andrei Filippov, on tekkinud vajadus määrata nimetatud komisjonide koosseisudesse endise abilinnapea Sofja Homjakova asemele Andrei Filippov.
Samuti tuleb Narva linnas spordi- ja lastemänguväljakute paigaldamise küsimuste lahendamiseks moodustatud Narva Linnavalitsuse ajutise komisjoni koosseisust välja arvata Irina Maslova, kelle teenistussuhe Narva Linnavalitsuse Linnavara- ja Majandusametis (LVMA) on lõppenud, määrates tema asemele komisjoni liikmeks LVMA Kommunaalmajandusosakonna puhastus- ja haljastusteenistuse vanemspetsialisti Svetlana Bogdanova.
06.10.2008.a pöördumises Narva Linnavalitsuse poole teatas Ida-Eesti Päästekeskuse Päästetöödeteenistuse juht Tauno Suurkivi võimatusest osaleda ka edaspidi kohalike omavalitsuste kriisikomisjonide ja kriisireguleerimismeeskondade töös. Seoses Ida-Eesti Päästekeskuse loobumisega kriisikomisjoni töös osalemisest on tekkinud vajadus arvata välja Narva linna kriisikomisjoni ja kriisireguleerimismeeskonna koosseisudest Ida-Eesti Päästekeskuse esindajad Vassili Kalinin ja Aleksandr Šustov.
23.12.2008.a. pöördus Eesti Punanae Rist (EPR) Narva Linnavalitsuse poole ettepanekuga kaasata Narva linna kriisikomisjoni ja kriisireguleerimismeeskonna töösse EPR Narva Seltsi esindajatena Anna Karina ja asendusliikmena Natalja Karpenko. Tulenevalt ülaltoodust on otstarbekas täiendada vastavalt Narva linna kriisikomisjoni ja kriisireguleerimismeeskonna isikkoosseise.
2. ÕIGUSLIKUD JÄRELDUSED 
Narva Linnavolikogu 29.06.2000.a määrusega nr 36/16 “Narva linna põhimääruse kinnitamine” kinnitatud Narva linna põhimääruse punkti 5.7.1 kohaselt Narva Linnavalitsusel on õigus moodustada oma korraldusega alalisi ja ajutisi komisjone.

Narva Linnavalitsuse 29.12.2005 korralduse nr 1400-k, 05.04.2006 korralduse nr 395-k, 05.11.2008 korralduse nr 1394-k ning 05.11.2008 korralduse nr 1396-k puhul on tegemist internse aktiga, mis on esmajärjekorras suunatud haldusele enesele ning siduv haldusorganile. 
3. OTSUS

3.1. Välja arvata Narva Linnavalitsuse 29.12.2005.a korraldusega nr 1400-k „Riigihanke konkursikomisjoni koosseisu kinnitamine“, Narva Linnavalitsuse 05.04.2006.a korraldusega nr 395-k „Ajutise komisjoni moodustamine Narva linnas spordi- ja lastemänguväljakute paigaldamise küsimustes“, Narva Linnavalitsuse 05.11.2008.a korraldusega nr 1394-k „Narva linna kriisikomisjoni koosseisu kinnitamine“ ja Narva Linnavalitsuse 05.11.2008.a korraldusega nr 1396-k „Narva linna kriisireguleerimismeeskonna koosseisu kinnitamine“ kinnitatud komisjonide koosseisudest Sofja Homjakova ning määrata tema asemel komisjonide koosseisudesse Narva Linnavalitsuse liige abilinnapea Andrei Filippov.
3.2. Välja arvata 05.04.2006.a korraldusega nr 395-k „Ajutise komisjoni moodustamine Narva linnas spordi- ja lastemänguväljakute paigaldamise küsimustes“ kinnitatud komisjoni koosseisust Irina Maslova ning määrata tema asemel komisjoni liikmeks Narva Linnavalitsuse Linnavara- ja Majandusameti kommunaalmajandusosakonna puhastus- ja haljastusteenistuse vanemspetsialist Svetlana Bogdanova.
3.3. Välja arvata Narva Linnavalitsuse 05.11.2008.a korraldusega nr 1394-k „Narva linna kriisikomisjoni koosseisu kinnitamine“ ja Narva Linnavalitsuse 05.11.2008.a korraldusega nr 1396-k „Narva linna kriisireguleerimismeeskonna koosseisu kinnitamine“ kinnitatud komisjonide koosseisudest Ida-Eesti Päästekeskuse esindajad Vassili Kalinin ja Aleksandr Šustov ning määrata komisjonide koosseisudesse Eesti Punase Risti Narva Seltsi esindajatena komisjoni liikmeks Anna Karina ning tema asendajaks Natalja Karpenko. 
4. RAKENDUSSÄTTED 

4.1. Narva Linnavalitsuse Linnavara- ja Majandusametil teha korraldus asjaosalistele teatavaks.

4.2. Korraldus jõustub teatavakstegemisest.

